VIÐVÖRUN: EKKI FYRIR VIÐKVÆMA Í ÞÆTTINUM ER GRÓFT MYNDEFNI
Neyðarlínan, hvað er að?
Ég held að ég hafi orðið vitni að morði.
Fjandinn, ég held að ég hafi orðið vitni að morði.
Hvað gerðist?
Ég sá mann elta annan mann og ég kallaði til hans.
Gaurinn var stunginn margoft í hálsinn og hann er dáinn.
Sagðirðu að hann væri á jörðinni og hann...
Já, hann er dáinn. Stunginn í hálsinn.
Fjandinn...
Fjandinn, hvað er í gangi?
Hvar ertu?
Hvert er heimilisfangið hér?
Tegelgatan 3.
Þetta er við Tegelgatan...
Fjandinn...
Hann er dáinn. Fjandinn, hann er dáinn!
DAUÐINN Í GARÐINUM
Símtalið barst rétt fyrir þrjú að nóttu
þegar við vorum á lögreglustöðinni.
Það sem okkur er sagt í talstöðinni er
að það sé vitni sem hafi séð mann stunginn.
Okkur er sagt að gerandinn hafi farið af vettvangi.
-Er gerandinn enn þarna? -Nei, hann hljóp...
-Í hvaða átt hljóp hann? -Í átt að stöðinni.
Við komum á vettvang um fimm mínútum eftir símtalið.
Við ókum inn götuna og stoppuðum u.þ.b. hér.
Ég held að ég sjái lögreglubíl núna.
-Er lögreglan hjá manninum? -Já, hún er komin núna.
Þetta er glæpavettvangurinn og...
Það sem við sjáum þegar við komum er fórnarlambið liggjandi á götunni
og vitnið stendur uppi við vegginn.
Maðurinn liggur á algerlega opinni götu í miðborg Örebro.
Það er ekki bara lögreglan sem kemur.
Þegar við stígum út úr bílnum kemur sjúkrabíllinn.
Það fyrsta sem við gerum er að fara að manninum og athuga með hann.
Bráðaliðarnir voru fljótir að staðfesta að hann væri látinn.
Glæparannsóknin hófst þá frá þeirri stundu.
Ofbeldið var gríðarlegt.
Mörg stungusár.
Mjög ógeðfelldur vettvangur.
Lögreglan kom fimm mínútum eftir að morðið var framið.
Nú þarf hún, eins fljótt og hægt er,
að eltast við gerandann.
Vitnið er greinilega í áfalli og það er erfitt að ná til þess.
Hann er í miklu uppnámi,
sem er skiljanlegt eftir að hafa orðið vitni að svona löguðu.
Gerandinn á að hafa farið í átt að garðinum.
Við komum upplýsingunum áleiðis til lögreglumanna á leiðinni
svo þeir leiti í þá áttina að mögulegum geranda.
Á meðan beðið var eftir lögreglu- hundum í leitina
girti Mohammad morðvettvanginn af
og tæknilið var kallað til þess að tryggja sönnunargögn strax.
Ég fékk símtal um miðja nótt frá lögreglustöðinni.
Mér var sagt að maður hefði fundist dáinn úti.
Ég hafði samband við kollega og við fórum á staðinn.
Þegar við komum var þetta við gatnamót
og það var tjald á þeim miðjum.
Undir tjaldinu er látinn maður sem hafði verið stunginn.
Þú getur lifað það af að missa um einn lítra af blóði
en ef þú ferð ekki á spítala á þeim tímapunkti deyrðu.
Ég held að þetta hafi verið mun meira en einn lítri af blóði.
Jafnvel þótt hann hefði verið
færður á spítala mjög fljótt hefði hann ekki lifað af.
Ég tel hafa verið nokkra lítra af blóði á götunni.
Fórnarlambið var með veski á sér, fest í keðju.
Það var ýmislegt í veskinu, þ. á m. reiðufé.
Þetta gæti bent til að þetta hefði ekki verið rán heldur annað.
Veskið gaf okkur líka auðkenni fórnarlambsins mjög snemma.
Hinn látni var Peter, 56 ára.
Hann var frá Örebro og skráður til heimilis
í göngufjarlægð frá þeim stað sem hann fannst á.
Vinna tækniliðsins heldur áfram
en staðsetning vettvangsins er mjög vandræðasöm.
Það hafa augljóslega einn eða fleiri átt þátt í þessu þarna
en þarna hafa líka verið hundruð eða þúsundir annarra.
Að finna skófar í möl eða á malbiki
er mjög flókið eða, í þessu tilfelli, ómögulegt.
Það sem við höfum að vinna með er blóðslóð,
það var húfa á götunni og crocs-skór.
Hann var í einum skó og annar var á jörðinni
svo þetta var sennilega par.
Húfan var áhugaverð. Hún gæti verið af fórnarlambinu,
gerandinn gæti hafa misst hana eða einhver annar.
Hingað til hefur enginn lögreglu- þjónanna sem eltist við morðingjann
fundið nokkuð.
Nú fá þeir hins vegar stuðning frá lögregluhundum.
Þegar hundarnir koma
ná þeir um 100 metra inn í garðinn
þar sem þeir finna jakka sem hafði verið hent á jörðina.
Honum hafði bara verið hent þarna, einhver fór bara úr honum.
Það er í sjálfu sér skrítið að einhver hendi bara jakka niður.
Hann var ekki eyddur eða neitt. Bara jakki á grasinu.
Nálægt glæpavettvanginum
og í þeirri stefnu sem gerandinn átti að hafa hlaupið í.
Það gerir jakkann áhugaverðan í okkar augum.
Ég geng yfir og fer í hanska
svo ég skemmi ekki mögulegt DNA-sýni eða fingraför
sem gætu verið á hlutum eða jakkanum sjálfum.
Í einum vasanna finn ég kvittun.
Einhver hafði farið í matvöruverslunina í grenndinni.
Fyrir utan jakkann finnur hundurinn ekkert.
Morðinginn virðist horfinn án ummerkja.
Það sem fannst er þegar sent í greiningu.
Lögreglan heldur leit áfram í von um fleiri vísbendingar.
Þegar hún fór í gegnum ruslatunnur,
limgerði, þök og hvað sem hægt er að ná í
fann hún mora-hníf efst í ruslatunnu.
Þetta er auðvitað mjög áhugavert. Er þetta morðvopnið?
Við upphaflega rannsókn á líkinu
getur lögreglan staðfest að það virðist sem fórnarlambið
hafi hlotið a.m.k. 25 stungusár,
mörg í hálsinn og í kringum hann.
Þrátt fyrir að lögreglan fyndi margar vísbendingar á vettvangi
getur hún ekki verið viss um að þær tengist morðinu
þar sem þetta er almenningsstaður.
Í þessari stöðu hefur rannsóknar- fólkið lítið að vinna með.
Á þessum tímapunkti, um morguninn, er ég á vakt
sem yfirmaður neyðarrannsóknarliðs í Örebro.
Ég er yfirrannsóknarmaður í öðru morðmáli.
Þennan morgun, klukkan átta, þurfti ég að taka ábyrgð
á nýju morðmáli sem átti sér stað um nóttina.
Í svona glæpum skipta fyrstu dagarnir og klukkustundirnar
ótrúlega miklu máli og eru afgerandi fyrir rannsóknina.
Hversu miklum upplýsingar við getum náð að safna og hvað við finnum.
Hversu hratt við finnum þær.
Ég fæ svo gott sem ótakmarkað bolmagn í fyrstu.
Þegar það eina sem við höfum er jakki sem var hent og mora-hnífur
förum við að greina fórnarlambið til að sjá
hvort eitthvað í lífi þess geti gefið okkur til kynna hvað gerðist.
Leit er gerð í íbúð Peters
frekar fljótlega til að reyna að skilja þetta.
Við leit í íbúð fórnarlambsins var ekkert
sem benti til að hann hefði fengið gesti eða tengdist einhverjum.
Þetta var alveg eðlileg og snyrtileg íbúð.
Ekkert sem gaf vísbendingar sem gögnuðust í rannsókninni.
Lögreglan tekur eftir að það er ýmislegt í lífi Peters
sem virðist ekki hefðbundið.
Fórnarlambið var ekki með síma.
Við vitum að í næstum öllum tilfellum
gengur fólk með síma á sér.
Hann var ekki með síma og það var frekar einstakt.
Var honum stolið? Af hverju var hann ekki með síma?
Það kom í ljós, í leitinni,
að símarnir hans voru í íbúðinni hans.
Það kom líka í ljós að hann
hafði ekki mikið samband við neinn nema mömmu sína.
Hann lifir hljóðlátu lífi og hefur takmörkuð samskipti við umheiminn
þegar kemur að samfélagsmiðlum eða netinu yfir höfuð.
Hann lifir hljóðlátu lífi
og það er í raun ekkert í bakgrunni hans
sem getur skýrt það sem gerðist.
Lögreglan í Örebro gaf frá sér yfirlýsingu
um að maðurinn sem hefði fundist myrtur í Örebro í gærkvöldi
hefði verið 56 ára maður frá Örebro.
Anders Sjöberg er talsmaður lögreglunnar.
Samkvæmt lögreglunni á staðnum hefur ýmislegt fundist
en hvað geturðu sagt um það?
Við höfum fundið ýmislegt, ég get staðfest það,
en ég get ekki rætt hvað við höfum fundið.
Greiningin leiðir í ljós að Peter lifir mjög vanabundnu lífi.
Á hverjum morgni fer hann á kaffihús í grenndinni.
Eftir það fer hann í uppáhaldsbúðina sína,
plötubúðina Bananamoon.
Hann virtist harður rokkari
í gallajakka, í góðu formi og frekar hávaxinn.
Sítt hár svo, já...
Þú myndir giska á að hann væri hrifin af þungmálmi.
Hann var í geisladiskum og þeir hörðustu eru á þessum vegg.
Peter var fastagestur hérna í mörg ár.
Hann var oft hér, ekki hvern dag en a.m.k. nokkrum sinnum í viku.
Hann passaði inn í hóp fastagesta sem voru dálítið skrítnir.
Það koma nokkrir skrítnir karakterar hrifnir af tónlist, myndum o.s.frv.
Að vinna hér er dálítið eins og að vera barþjónn,
þú talar við marga.
Ég reyndi að spjalla við Peter,
reyndi að fá hann til að brosa og tala aðeins meira...
En það varð aldrei meira en að hann bæði um sérstaka geisladiska,
heilsaði, þakkaði fyrir sig og allt það.
Miðbær Örebro er ekki stór, þetta er lítill miðborgarkjarni.
Ef eitthvað svona getur gerst í miðbænum
líður þér ekki öruggum þegar þú ert úti.
Peter var rólegur og huglítill.
Að hann hafi einhvern veginn komist í ósætti er erfitt að skilja.
Í áframhaldandi greiningu á lífi og venjum Peters
kemur upp atriði
sem skiptir sköpum í rannsókninni.
Morðið á sér stað á sunnudagskvöldi
og á mánudögum fær Peter peninga á reikninginn sinn.
Við báðum því um myndir úr öryggismyndavélum á svæðinu
og það er ein á hraðbanka hinum megin við garðinn nálægt
og við fáum efnið frekar fljótt.
Við sjáum þar að Peter tekur út 200 krónur úr hraðbankanum.
Hann tekur út klukkan 02.36
og deyr tíu mínútum síðar.
Þrátt fyrir að veski Peters hafi fundist á honum en ekki verið stolið
hefja Niklas og kollegar hans með hjálp öryggismyndanna
að koma fram með kenningu.
Einhver gæti hafa séð hann taka út peningana þarna
og kenningin er sú að þetta sé rán sem hafi farið úr böndunum.
Það er ekki sérlega oft sem eitthvað svona gerist.
Venjulega er eitthvert samband á milli fórnarlambs og geranda.
Þar sem lögreglan telur þetta vera morð af handahófi
eru sérlega miklar kröfur gerðar til rannsóknarinnar.
Það gæti verið að eina leiðin til að ná gerandanum
sé í gegnum leifar og sannanir sem fást af glæpavettvanginum.
Við komumst frekar fljótt að því að þrír urðu vitni að morðinu.
Vitni af götunni hringir í lögregluna.
Svo er það maðurinn í byggingunni þarna þegar þetta gerist.
Svo er kona í glugganum hinum megin við götuna.
Eitt vitni lýsir vissu útliti, visst mörgum flíkum.
Annað lýsir öðruvísi útliti og öðrum fötum
og það þriðja enn öðru.
Það var dimmt úti svo það sást ekki margt,
sérstaklega ef það er eitthvað svona hræðilegt sem sést.
Það er mjög erfitt að tengjast því sem þú sást í raun.
Það veldur auðvitað vandræðum í rannsókninni.
Hvernig ætti að sjá um þessar vitnayfirlýsingar
miðað við að þarna er þremur mismunandi mönnum lýst?
Við getum ekki alveg treyst vitnayfirlýsingunum.
Þar sem lýsingar vitnanna mæla hver gegn annarri
þarf enn meira að treysta á
þá von að greining hlutanna sem fundust
á glæpavettvangi gefi einhverjar niðurstöður.
Þegar lögreglan fær niðurstöðurnar úr rannsókninni á mora-hnífnum
sem fannst í ruslatunnu við hliðina á garðinum
kemur í ljós að hann tengist glæpnum ekkert.
Greiningu á jakkanum sem fannst líka í garðinum er enn ekki lokið
og þrátt fyrir óvissu um hvort hann sé í eigu gerandans
heldur lögreglan áfram að rannsaka kvittunina í einum vasanna.
Í vinstri vasa jakkans er krumpuð kvittun
frá febrúar 2018.
Við getum séð flest af því sem er á kvittuninni.
Við sjáum að verslað hefur verið í ICA Ekershallen,
matvöruverslun mjög nálægt staðnum.
Þar var greitt með korti.
Við viljum strax komast að því hver á þetta kort
og keypti þetta.
Við leggjum inn beiðni í bankann svo gott sem strax
til að komast að auðkenni eiganda kortsins.
Bankinn tengir kortið einhverjum.
Sú manneskja býr í Örebro.
Heimilisfangið í Örebro er Västra Bangatan 7.
Það er stúdentaíbúð.
Við byrjum strax greiningu á þessum einstaklingi.
Þetta verður manneskja sem við fáum mikinn áhuga á.
Það kemur svo í ljós að hann var í Stokkhólmi á þessum tíma.
Þann 1. ágúst er lögreglulið sent til Stokkhólms
til að yfirheyra manninn.
Maðurinn neitar þátttöku í glæpnum
og segist hafa verið í Stokkhólmi þegar morðið var framið.
Lögreglan heldur áfram að yfirheyra manninn og sýnir honum jakkann.
Hann ber kennsl á jakkann sem sinn.
Hann útskýrir samt í raun ekkert.
Hann segir að hann hafi síðast séð jakkann
hangandi í stúdentaíbúðinni sinni við Västra Bangatan 7.
Hann hafði hangið þar þegar hann læsti til að fara heim yfir sumarið
svo í hans huga ætti hann enn að hanga þar.
Íbúðin hans verður því strax áhugaverð fyrir okkur
svo lögreglulið fer á staðinn
um leið og við fáum upplýsingarnar seinnipartinn 1. ágúst.
Ef nemandinn segir sannleikann hvernig komst jakkinn þá í garðinn?
Hefur einhver annar verið í íbúðinni?
Gæti hann enn verið þar?
Rannsóknarmaðurinn Tony Odhner og kollegar leita í íbúðinni.
Við reynum að opna en það er læst.
Við reynum næstu dyr við sem eru líka læstar.
Við ákváðum að skoða svæðið
til að sjá hvort það sé önnur leið inn á stigaganginn.
Þegar við komum hingað reynum við þessar dyr og ein þeirra er ólæst.
Hún liggur niður í kjallara
sem liggur svo að stigaganginum.
Þegar við komum á gangana þarna
sjáum við að það eru nokkrar íbúðir á hverri hæð
en engin nöfn á hurðunum.
Við þurfum því að fara upp tröppurnar og prófa allar dyrnar.
Að lokum opnast sú síðasta sem við reynum við.
Við teljum það vera rétta íbúð.
Það eru skjöl og myndir af leigjanda íbúðarinnar.
Hann sagði að íbúðin væri tóm.
Við sjáum að það hafa margir verið í íbúðinni.
Það eru dýnur á gólfinu, tómar flöskur, diskar,
og ýmislegt sem segir okkur að þarna hafi verið fólk.
Þegar við förum í gegnum íbúðina finnum við mann þarna.
Við byrjum að ræða við hann.
Hann er hikandi í svörum
og við efumst um gildi þeirra upplýsinga sem hann veitir okkur.
Hann segir að vinur sinn hafi fengið íbúðina lánaða
og að þeir hafi verið hér í einn eða tvo daga.
Á meðan Tony heldur áfram að yfirheyra manninn í íbúðinni
tekur hann eftir smáatriði sem vekur athygli hans.
Þessi maður er með sár á fingri sem hann hefur sett plástur á.
Í svona málum þar sem eru mörg stungusár
er mjög algengt að gerandinn skeri sig.
Þar sem hnífurinn verður mjög háll
og það þarf að stinga frekar harkalega til að gera þetta
rennur hann oft til og sker þann sem á honum heldur.
Þetta er því mjög áhugavert.
Ég ákvað á þessum tímapunkti að 34 ára manninn ætti
að taka inn í yfirheyrslu á lögreglustöðinni.
Lögreglan girti íbúðina af og fékk inn rannsóknartæknilið
sem uppgötvaði strax ýmislegt áhugavert.
Þar eru blóðblettir á frekar óvenjulegum stöðum.
Til dæmis á dyrakarmi sem liggur inn í íbúðina.
Líka á baðherberginu. Þetta er sent til greiningar.
Önnur ákvörðun sem ég tek strax er að leita í ruslatunnum á svæðinu
og ég held að það hafi ekki liðið á löngu áður en dálítið fannst
í einni tunnunni.
Í einni tunnunni sem við leitum í er poki.
Pokinn er tekinn upp og við sjáum að í honum eru blaut föt.
Þarna voru íþróttabuxur, ekkert blóð á þeim,
en það var blóð á bol.
Þarna voru nærbuxur með litlum blóðslettum á.
Svo voru þarna svartir skór með blóðslettum á.
Þetta var sent á rannsóknarstofu í Linköping í flýti
til að komast að því úr hverjum blóðið á flíkunum var.
Greiningin á fötunum tekur sinn tíma
en lögreglan kemst fljótt að því úr hverjum blóðið í íbúðinni er.
Blóðið sem við finnum á dyrakarminum er líklega úr Peter.
Okkur finnst því líklegt að við höfum endað í réttri íbúð.
Manneskja hefur verið handtekin og henni haldið
vegna gruns um morð í Vestur-Örebro
segir saksóknari og frumrannsakandi, Karin Lindell.
Ég get sagt að þetta er maður á fertugsaldrinum.
Hvað hefur hann að segja um gruninn sem liggur á honum?
Maðurinn hefur verið látinn vita af gruninum og neitar sök.
Frekari yfirheyrsla yfir manninum verður gerð að degi til
með varnarlögmann viðstaddan.
34 ára maðurinn segir
að þetta sé hans fyrsta nótt í íbúðinni
og að hann hafi komið þangað með vini
sem hann þekki bara undir nafninu Mo.
Mo er vel þekktur einstaklingur í Örebro.
Hann hefur áður birst í mörgum málum.
Hann er frekar skaðvænlegur.
Þessi 34 ára maður er líka rannsakaður af réttarlækni
og við getum fljótt staðfest að sárið sé gamalt en ekki nýlegt.
Eftir yfirheyrslu og greiningar- niðurstöður í sambandi við áverkana
veikist grunurinn gegn hinum 34 ára manni
og nú skiptir mestu máli að finna hinn manninn
sem virtist hafa verið í íbúðinni.
Mo...
var fyrir nokkrum árum þátttakandi í frekar ótrúlegum viðburði.
Tveimur árum fyrir þetta mál, árið 2016,
var ég kallaður að heimili í Örebro
þar sem maður hafði gengið um snemma að morgni,
barið í fjölda glugga og kallað eftir hjálp.
Þegar lögreglan kom sat maður á gangstéttinni
með afskorna hendi og tvo stóra skurði á enninu.
Það kom í ljós að var Mo.
Þegar ég kom í stigaganginn á þessu heimilisfangi
var blóð um allt vegna áverka hans.
Sá hluti handarinnar sem vantaði
fannst í ruslageymslunni.
Lögreglan ákveður að liggja í leyni við íbúðina í von um að Mo komi.
Kollegi minn stendur á svölunum og leitar að honum.
Þaðan sér hann manneskju sem líkist Mo koma á hjóli.
Ég stend í stigaganginum og bíð eftir að hann komi inn.
Ég sé hann hjóla framhjá.
Ég athuga hvort það vanti á honum hálfa höndina.
Ég sé að svo er.
Ég fer lengra inn stigaganginn svo hann sjái mig ekki
og næst þegar ég sé hann hjólar hann hratt
í hina áttina.
Hann hefur sennilega séð okkur eða lögreglubíl fyrir utan.
Við hlaupum út í bíl og reynum að elta hann.
Við finnum hann ekki.
Eftir eftirförina virðist Mo hafa horfið sporlaust.
Á sama tíma fær lögreglan fleiri greiningarniðurstöður
sem sýna DNA úr Mo og fingraför hans í íbúðinni.
Þar sem ekkert nýtt kemur fram í yfirheyrslum á þeim 34 ára
ákveður lögreglan að hafa samband við leigjandann
að stúdentaíbúðinni aftur
í von um að hann hafi frekari upplýsingar.
Við spyrjum hann af hverju það séu tveir menn í íbúðinni hans.
Hann hefur enga útskýringu aðra en þá að einhvern tímann
hafi hann týnt lykli að íbúðinni.
Við fáum ekki betri útskýringu á því hvernig þetta fólk
hafi komist inn í íbúðina.
Þeir tengjast ekki á neinn hátt.
Þessir menn eru heimilislausir,
hafa líklega áttað sig á að þeir kæmust inn um kjallarann
og hafi dvalið þarna í a.m.k. nokkra daga.
Með grunaðan morðingja að leika lausum hala
er mikið áhyggjuefni að hann láti aftur til skarar skríða.
Lögreglan fær ábendingu frá almenningi sem breytir stöðunni.
Það berst símtal 6. ágúst
um mann sem hefur hegðað sér frekar illa...
og virðist mjög drukkinn.
Þegar lögreglan mætir á staðinn, sem er svæði utan dyra
rétt fyrir utan Örebro, finnur hún Mo.
Mo er frekar drukkinn þegar lögreglan finnur hann.
Þetta er ekkert sérlega dramatísk handtaka,
hann er bara handjárnaður og honum ekið í fangelsi í Örebro.
Mo er í raun þögull alla rannsóknina.
Hann virðist ekki hafa áhuga á að svara spurningum
eða taka þátt í yfirheyrslunum.
Hann sagðist ekki nenna þessu, ekki vilja þetta,
og að þeir yrðu að bera hann niður í yfirheyrsluna.
Hann nennir ekki að fara niður að svara spurningum.
Hann segir frekar lítið í gegnum lögreglurannsóknina.
Hann segir ekkert um atvikið eða hvort hann var á staðnum.
FL: ERT ÞETTA ÞÚ Á MYNDINNI? MT SITUR HLJÓÐUR
Hann neitar bara öllu. Hann ropar bara og prumpar.
Þegar hann var spurður spurninga í yfirheyrslu
virðist hann áhugalaus og að hugsa um annað.
Við náum engu af viti upp úr honum.
MT: (ROPAR) FL: NEITAR ÞÚ ÞVÍ?
MT: ÞAÐ ER Á HREINU. FL: ER ÞAÐ?
MT: ALGERLEGA. ALVEG SAKLAUS.
Þar sem Mo hvorki játar glæpinn
né gefur upplýsingar sem gætu komið málinu áfram
skiptir nú sköpum að tryggja frekari sönnunargögn
sem geta annaðhvort tengt Mo við glæpinn eða sýknað hann.
Við vitum að Mo fer mikið inn í hverfi í miðbænum
svo við fáum upptökur af stöðum sem við vitum að hann fer á,
þ. á m. ICA-matvöruverslunina í miðbæ Örebro.
Í þessari ICA-matvöruverslun finnum við Mo daginn fyrir morðið.
Fötin sem við finnum fyrir utan íbúðina,
sem eru blaut og blóðug,
passa alveg við fötin sem Mo er í
á eftirlitsmyndbandinu.
Blandan af íþróttabuxunum, bolnum og skónum
finnst í sama poka.
Mo er í sömu blöndu fata
daginn, og dagana, fyrir morðið
svo það er hægt að tengja hann við fötin með ágætis sönnunum,
að þetta séu hans föt.
Fötin úr tunnunni, sem nú er hægt að tengja við Mo,
gefa lögreglunni vísbendingu.
Þegar við veiðum fötin upp lykta þau næstum eins og árvatn,
mýrlent árvatn.
Áin Svartån rennur nærri tunnunni sem þau fundust í.
Þetta fær okkur til að trúa að hver sem hafi verið í fötunum
hafi stokkið út í Svartån sem liggur rétt hjá íbúðinni
og reynt að þvo sér
þar sem það var frekar mikið blóð á gerandanum þegar hann flýði.
Ef morðvopnið lenti í ánni á sama tíma...
Við biðjum um kafara frá landhelgisgæslunni í Stokkhólmi
sem koma og leita í Svartån
og kafa eftir morðvopninu.
Því miður finna þeir ekkert.
Von um að finna morðvopnið eykst aftur
þegar lögreglan fær hlut sem fannst í Svartån.
Það er dálítið sem kallast "segulveiðar"
þar sem í stað þess að veiða fisk
eru einstaklingar með stangir með segli á.
Þeir kasta af brúm og hala upp segulmagnaða hluti.
Í þessu tilfelli fann segulveiðimaður hníf í Svartån.
Þetta gæti tengst svæðinu svo það var auðvitað áhugavert.
Hnífurinn hafði verið í Svartån svo lengi
að hann gat ekki mögulega tengst morðinu á nokkurn hátt.
Nokkrum dögum síðar
gera rannsóknarmennirnir óvænta uppgötvun.
Í tengslum við leitina í íbúðinni kemur leigjandinn.
Leigjandinn fer í gegnum hvað það er sem hann á
og hvað hefur bæst við eftir að hann fór.
Hann bendir á hvar hlutir hafa verið og hvað hefur verið fært til
og hann finnur hníf
í skúffunni undir ofninum.
Þetta er hans hnífur en hann geymir hann ekki þarna.
Hann geymir hann í hnífastandi á eldhúsbekknum.
Við vitum að annar mannanna tveggja hefur sett hann þarna.
Hann er sendur á rannsóknarstofu til greiningar.
Við fáum þá niðurstöðu að það sé blóð á hnífnum
en það er bara dýrablóð.
Þrátt fyrir neikvæða greiningu
neitar lögreglan að hundsa innsæið um að þetta gæti verið morðvopnið.
Hún biður um aðra rannsókn
og í þetta sinn vill hún láta fjarlægja hnífsskaftið.
Stuttu síðar fáum við niðurstöðu úr rannsókninni
um að blóð Peters hafi fundist innan á skafti hnífsins.
Hægt er að tengja Mo við íbúðina
en þar sem hans DNA finnst ekki á mögulegu morðvopni
er ekki hægt að tengja hann við vettvang glæpsins.
Nú liggja vonir á jakkanum sem fannst í garðinum
og hefur verið á rannsóknarstofu til greiningar.
Við fáum niðurstöðurnar úr rannsókninni á dúnjakkanum
og á honum hefur fundist tvenns konar DNA.
Það fyrra er af nemandanum sem býr í íbúðinni,
sem er ekki skrítið þar sem jakkinn er hans.
Hitt DNA-ið sem fannst er úr Mo.
Það er líka mest af því.
Það er því mjög líklegt að Mo hafi tekið jakkann og klæðst honum
í garðinum.
Nú koma niðurstöður greiningar á fötunum í pokanum
í tunnunni fyrir utan íbúðina.
Skórnir sem við fundum í tunnunni...
DNA úr Mo er í skónum.
Það er hæsta samsvörun sem þeir finna á rannsóknarstofunni.
Þetta er hans DNA.
Utan á skónum er blóð úr Peter,
einnig í mestu samsvörun.
Nú erum við með DNA úr Mo í skónum og úr Peter á þeim.
Þar sem við vitum það núna
kemur lögreglan fljótt og girðir íbúðina af
því það er engin útskýring
á því hvernig blóð Peters hefði getað komist á skóna
fyrir utan það að þetta sé skór gerandans.
Á þessum tímapunkti höfum við gott mál gegn Mo.
Hann á eina erfðaefnið í skónum sem blóðið úr Peter er á.
Við erum líka með nærbuxur með DNA úr Mo
og kámi af blóði úr Peter aftan á.
Við erum með morðvopnið í íbúðinni með blóð Peters á
þar sem Mo hefur greinilega dvalið.
Við erum því með mjög góðar, tæknilegar sannanir gegn Mo núna.
Maður fannst látinn nærri garði í Väster seint í júlí
og 28 ára maður, grunaður um morðið, var handtekinn viku síðar.
Á meðan hefur maður á miðjum fertugsaldrinum
sem fyrst var handtekinn fyrir morðið
verið algerlega hreinsaður af sök.
Eftir hálfs árs rannsókn hefjast réttarhöldin gegn Mo
snemma árs 2019 fyrir héraðsdómi Örebro.
Hann er ákærður fyrir að hafa einn myrt Peter
með 25 stungusárum sumarið 2018.
Mo krefst þess á meðan á rannsókn stendur
að hann vilji ekki verjanda viðstaddan.
Hann fær samt verjanda vegna alvarleika glæpsins.
Hann vill ekki að verjandinn tali fyrir hann í yfirheyrslum
og hann talar sjálfur, jafnvel í aðalréttarhöldunum.
Hann segir ekki mjög margt.
Hann neitar í raun bara glæpnum og hefur enga góða útskýringu
á því hvernig DNA úr honum og blóð úr Peter endaði á sömu fötum.
Hann hefur enga útskýringu.
Hann segir bara að þetta sé rangt og að hann sé saklaus.
Hann segir í raun ekki annað.
Á meðan er beðið um mat geðlæknis á Mo
og niðurstöðurnar eru að hann hafi ekki verið með alvarlegan geðsjúkdóm
þegar glæpurinn var framinn.
Það er ekkert sem stöðvar að hann fari í fangelsi.
Í apríl 2019 var Mo dæmdur í 17 ára fangelsi og brottvísunar úr landi
af héraðsdómi í Örebro.
Hann áfrýjar dómnum ekki.
Þrátt fyrir farsæla rannsókn og sakfellingu
lifir spurningin enn
af hverju Peter hafi verið myrtur þetta kvöld í júlí 2018.
Okkar kenning er að þetta hafi verið rán sem fór úr böndunum
þar sem Peter hefur ekki viljað sleppa peningaveskinu
og barist á móti.
Peter endaði á röngum stað á röngum tíma
og óheppilegar aðstæður gerðu hann að fórnarlambi.
Þetta er rán á 200 krónum sem endar í morði.
Þetta er óalgengur glæpur.
Sérstaklega þegar fórnarlambið og gerandinn þekkjast ekki.
Það sem skilur þetta mál frá
er aðallega að fórnarlambið er ekki í neins konar glæpsamlegu umhverfi.
Það eru engin stafræn spor.
Þetta virðist alveg tilefnislaus og óþörf árás.
Ég hugsaði: "Hvernig í fjandanum komumst við að því hver þetta er?"
Sem betur fer hafði nemandinn ekki hent kvittuninni sinni
eftir að hafa keypt ost og sturtusápu.
Sú staðreynd að hann hafi ekki hent kvittuninni
er ástæðan fyrir því að maður var sakfelldur fyrir þennan glæp.
Ráðist er á venjulegan, góðan, umhyggjusaman borgara og hann myrtur
fyrir að vera á röngum stað á röngum tíma
og hittir af tilviljun algerlega bilaðan geranda.
Þú hugsar með þér að þetta hefði auðveldlega getað verið þú
eða einhver sem þú þekkir í svona tilfellum.
Það gerir þetta svona ógeðslegt.
Að þetta sé tilefnislaust
og að gerandinn og fórnarlambið hafi ekki þekkst.
Það er svona laga sem skapar ótta í samfélaginu.
Að svona geðveiki geti átt sér stað.
Að þetta gæti komið fyrir Peter er algerlega óskiljanlegt.
Hann var í raun nafnlaus. Í alvöru.
Nei... Þetta var hræðilegt.
Þýðandi: Eva Hjaltalín Ingólfsdóttir plint.com